Urline Nieman (unieman) on Pinterest
Tuinmaak & Plant Wenke
Klippie pret vir kids
More ideas from Urline ‘Lammie kan nie nou geskuif word’ | Maroela Media
Dit sal kortsigtig wees om Lammie, die 39-jarige olifantkoei van die Johannesburgse Dieretuin, te skuif terwyl sy nog rou oor die dood van haar maat.
Jenny Moodley, woordvoerder vir dié dieretuin, het aan Maroela Media gesê hulle waardeer dit dat die publiek soveel belangstelling in Lammie se welstand toon.
Sy het verwys na die betogers wat Donderdag by die Johannesburgse Dieretuin se Jan Smuts-ingang bymekaar gekom en daarop aangedring het dat die olifant vrygelaat moet word.
“Lammie is beslis in ŉ roufase en dit gaan eintlik tans nie so goed met haar nie. Ons pleit by die publiek om ons genoeg tyd te gee om haar ten volle te evalueer. Eers dan kan ŉ besluit geneem word oor wat haar toekoms inhou, en dit sluit die besluit in om haar in die natuur te hervestig.”
‘n Betoging is Donderdag buite die Johannesburgse Dieretuin gehou waartydens daar gevra is dat Lammie, die olifantkoei, vrygelaat moet word. Foto: BDS South Africa/Facebook.
Moodley het bygevoeg dit is algemeen bekend dat olifante ŉ soortgelyke gevoel van verlies ervaar as mense wanneer ŉ geliefde sterf.
Lammie se maat, ŉ 35-jarige olifantbul genaamd Kinkel, is vroeër vandeesmaand onverwags dood. Hy het skielik siek geword en dadelik mediese behandeling ontvang, maar is ŉ dag later dood. Kinkel het gesukkel met koliek.
Maroela Media het berig dat talle omgewingsregteorganisasies Donderdag ŉ wettige betoging gehou het in ŉ poging om die dieretuin te oorreed om Lammie na ŉ wildreservaat te skuif waar sy vrylik kan rondbeweeg en met ander olifante kan omgaan.
Die EMS-stigting, ŉ organisasie wat aan bewaring toegewyd is, het aangebied om ŉ geskikte blyplek vir Lammie te vind en al die koste vir haar hervestiging te dek.
ek hoop regtig dat daar ‘n goeie besluit gaan wees oor lammie
As julle nou vir Lammie wil doodhe, skuif haar. Wat moet sy tussen al daai vreemdelinge gaan doen. Haar mensvriende moet haar nou bystaan en baie vir haar gaan kuier en met haar gesels.
‘n Olifant wat in gevangeniskap gebore is,pas nie noodwendig maklik aan tussen ander olifante nie.Gee die kenners kans om die besluit na goeie oorweging te neem sonder druk.
Koop haar boetie terug?! Spandeer eerder dan die geld om haar boetie weer by haar te he asb
Ai jinne, dit is baie hartseer. Kan glo did n moeilike besluit. Ons vertrou die kenners in die saak, julle ken vir Lammie, doen asb wat die beste vir haar is. Ons bid vir haar en hou styf duimvas. Baie sterkte.